ראקש שרמה

ראקש שרמה (באנגלית: Rakesh Sharma, בהינדית: राकेश शर्मा; נולד ב-13 בינואר 1949, בפנג'אב, הודו) הוא טייס לשעבר בחיל האוויר ההודי, אשר שוגר לחלל במסגרת טיסת סויוז T-11, ב-2 באפריל 1984, כחלק מתוכנית אינטרקוסמוס. שרמה הוא ההודי הראשון שטס בחלל. הוא שהה 7 ימים בחלל על סיפון תחנת החלל סאליוט 7.

==בצעירותו==
ראקש שרמה נולד ב-13 בינואר 1949 בפטיאלה, פנג'אב, הודו. למד בבית הספר היסודי בעיר ובתיכון למד בבית הספר סנט ג'ורג' שבהיידראבאד.

בשנת 1966, בגיל 18, הצטרף למכללת הביטחון הלאומי, כחניך, ולאחר שנתיים, ב-1970 הוסמך כטייס, כבוגר מחזור ה-35.

==כטייס וקוסמונאוט==
החל מ-1970 שרמה היה טייס ניסוי בחיל האוויר ההודי. הוא הטיס מטוסי מיג. במהלך מלחמת הודו-פקיסטן ב-1971 הוא ביצע 21 גיחות, לאחר המלחמה הוא התקדם בשורות הדרגות, הפך לטייס ניסוי, עד שמונה למפקד טייסת ב-1984.

ב-12 בספטמבר 1982 נבחר להיות כקוסמונאוט כחלק מתוכנית אינטרקוסמוס במסגרת שיתוף פעולה בין הארגון ההודי לחקר החלל ותוכנית החלל הרוסית.

ב-1984, הוא הפך להודי הראשון בחלל כאשר שוגר בטיסת סויוז T-11 מקוסמודרום בייקונור שבקזחסטן ב-2 באפריל 1984. סויוז T-11 עגנה בתחנת החלל סאליוט 7 ושלושת חברי הצוות, עברו לתחנה. שרמה, יחד עם מפקד הטיסה יורי מלשייב ומהנדס הטיסה גנדי סטרקלוב, שהו 7 ימים, 21 שעות ו-40 דקות בחלל. במסגרת השהייה על תחנת החלל סאליוט 7, ביצע שרמה בדיקות ומחקרים טכניים ומדעיים כולל 43 מקטעי ניסויים. העבודה שלו הייתה בעיקר בתחומים של ביו-רפואה, חישה מרחוק.

הצוות קיים מסיבת עיתונאים משותפת מהחלל עם נציגי מוסקבה ועם ראש ממשלת הודו אינדירה גנדי. כאשר אינדירה גנדי ביקש משרמה לתאר איך הודו נראית מהחלל החיצון, הוא השיב "הכי טוב בעולם" , כותרת של שיר לאומי על ידי מוחמד איקבאל שנכתב כאשר הודו הייתה תחת שלטון קולוניאלי בריטי. הודו הפכה האומה ה-14 לשלוח אדם לחלל החיצון.

הצוות חזר לכדור הארץ בטיסת סויוז T-10, ב-11 באפריל 1984.

שרמה פרש מחיל האוויר בדרגת מפקד הכנף. הוא הצטרף לתעשייה האווירית ההודית ב-1987 ושימש כטייס ניסוי ראשי במחלקת נאשיק עד 1992, לפני שעבר לבנגלור לעבוד בתור ראש טייסי הניסוי בתעשייה האווירית ההודית. במסגרת תפקידו, היה מעורב בבדיקת מטוסי הקרב טג'אס.

==פרסים ואותות הוקרה==
לשרמה הוענקו מספר פרסים ואותות הוקרה:
* אות גיבור ברית המועצות עם שובו מהחלל (1984)
* 50 פיקסלים פרס אשוקה צ'קרה , הפרס הגבוה ביותר שניתן לאיש צבא בזמן שלום, הוענק לשרמה ב-1985 ולחברי הצוות למשימה שלו ב-1984.
* 50 פיקסלים כוכב פסצ'ימי אות השתתפות במערכה בין הודו ופקיסטן ב-1971
* 50 פיקסליםמדליית סנגרם על השתתפות במערכה בין הודו ופקיסטן ב-1971/1972
* 50 פיקסלים מדליית סייניה סווה 
* 50 פיקסלים מדליית ויגש סווה (Videsh Seva Medal)
* 50 פיקסלים אות שירות תשע שנים
* 50 פיקסלים אות יום השנה ה-25 לעצמאות הודו

== משפחתו ==
שרמה נשוי ולו ולאשתו מדהו יש שני ילדים. הוא יודע לפחות 5 שפות, ובזמן שהותם ברוסיה ב-1982, הם למדו רוסית.
בנו, קאפיל שרמה הוא במאי סרטים ובתו קריתיקה היא אמנית.

== בתרבות הפופולרית ==
סרט ביוגרפי על שרמה, הנקרא "מצדיעים" (Salute) נמצא בתהליכי צילום ואמור לצאת לאקרנים לקראת 2019. השחקן שאהרוח' ח'אן מגלם את דמותו.

== קישורים חיצוניים ==

* [http://www.spacefacts.de/bios/international/english/sharma_rakesh.htm הביוגרפיה של ראקש שרמה] באתר spacefacts
* [http://astrotalkuk.org/2013/11/03/rakesh-sharma/ ריאיון עם ראקש שארמה באוגוסט 2013], Astrotalk UK
* 

* [https://www.livemint.com/Leisure/ywH9C6KDo3r9cUUzMCVMXM/Rakesh-Sharma-Isro-could-emerge-as-the-goto-agency-for-low.html Rakesh Sharma: Isro could emerge as the go-to agency for low-cost access to space]
* [https://www.indiatoday.in/magazine/cover-story/story/20181119-rakesh-sharma-our-first-space-man-1384895-2018-11-09 Rakesh Sharma: Our First Space Man], עיתון IndiaToday, מתאריך ה-9 בנובמבר 2018

== הערות שוליים ==

קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:תוכנית החלל ההודית
קטגוריה:טייסי ניסוי
קטגוריה:קוסמונאוטים
קטגוריה:הודים שנולדו ב-1949